આસ્ટોડિયા રોડ પર આવેલા ખમાસા-દાણાપીઠ વિસ્તારમાં મ્યુનિ. કોર્પોરેશનનું મુખ્યાલય ધમધમે છે. પ્રજાના ચૂંટાયેલા ૧૯ર પ્રતિનિધિઓ સરદાર પટેલ ભવન તરીકે ઓળખાતા મ્યુનિ. મુખ્યાલયમાં બેસે છે. દસેક વર્ષ પહેલાં પ્રજાના આ પ્રતિનિધિઓ દ્વિચ‌િક્રય વાહનોનો ઉપયોગ કરતા હતા, પરંતુ હવે મોટા ભાગના પ્રતિનિધિઓ ‘ફોર વ્હીલર’ ધરાવે છે. મ્યુનિ. બોર્ડ કે સ્ટેન્ડિંગ કમિટીના દિવસે તો મુખ્યાલયમાં કારનો મેળાવડો જામે છે. ફાયર બ્રિગેડના વોલ‌િન્ટયર્સને ટ્રાફિકની વ્યવસ્થા સંભાળતાં નાકમાં દમ આવી જાય છે. ગાડીઓની સંખ્યા જોઇને અજાણ્યા આગંતુકને તો માલેતુજારોનું જ મુખ્યાલય લાગે કે જ્યાં સામાન્ય માણસની સાઇકલ તો નજરે ચઢતી જ નથી અને બસ, એક-એકથી ચ‌િઢયાતી લાખો રૂપિયાની આલીશાન ગાડી જ આંખોમાં વસી જાય છે! આને શું કહેવું? સ્માર્ટ અમદાવાદનો સ્માર્ટ કોઠો કે પછી બીજો શબ્દ કોઇને સૂઝે છે?